Չինացիները Մեծ Բրիտանիայում

Չինացիները Մեծ Բրիտանիայում՝ բրիտանացիներ չինական ծագմամբ։ Միացյալ Թագավորության չինական սփյուռքը ամենամեծն է Եվրոպայում և ամենահինը Արևմտյան Եվրոպայում, ում պատմությունը սկսվել է 19-րդ դարի սկզբներից։ Սա Մեծ Բրիտանիայի ամենաարագ աճող սփյուռքն է՝ 11,2 % տարեկան աճով. դրա ավելի քան 90 %-ը ստացվել է ներգաղթի հաշվին։ Երկրի չինացիների մեծամասնությունը ինտեգրված չէ, կամ քիչ է ինտեգրված բրիտանական հասարակության մեջ՝ մասամբ լեզվական խոչընդոտների պատճառով։

Վիճակագրություն 
2011 թվականի մարդահամարի տվյալներով երկրում ապրում է 433 150 չինացի։ Սակայն այս տվյալները բավականին սխալ են, քանի որ հիմնվել են միայն իրենց որպես «չինացի» նույնականացնողների վրա։

2006 թվականի տվյալներով Մեծ Բրիտանիայում ապրում էր 400 հազար չինացի, որոնցից 33 %-ը՝ Լոնդոնում, 13,6 %-ը՝ երկրի հարավ-արևելքում, 11,1 %-ը՝ հյուսիս-արևմուտքում, երկրի չինական բնակչության 29 %-ը ծնվել է Հոնկոնգում, 25 %-ը՝ Անգլիայում, 19 %-ը՝ մայրցամաքային Չինաստանում, 8 %-ը՝ Մալայզիայում, 4 %-ը՝ Վիետնամում, 3 %-ը՝ Սինգապուրում, 2,4 %-ը՝ Շոտլանդիայում, 2 %-ը՝ Թայվանում, 0,9 %՝ Ուելսում և 0,1 %-ը՝ Հյուսիսային Իռլանդիայում
 Չինացիների 52 %-ը հայտարարել են կրոնական համոզմունքների բացակայության մասին, 25,1 %-ը քրիստոնյա է, 15,1 %՝ բուդդայական։
 Ethnologue տեղեկատու գրքի տվյալներով՝ 300 հազար բրիտանացիների համար մայրենի լեզու է համարվում կանտոներենը, 12 հազարի համար՝ մանդարինը, 10 հազարի համար՝ հակկան։ 
 Չինական բնակչության մասնակցությամբ միջէթնիկական ամուսնությունների բաժինը երկրի ամենաբարձրերից է՝ համամատած այլ էթնիկ խմբերի հետ։ 2001 թվականի մարդահամարի տվյալներով՝ չինացի կանանց 30 %-ը գտնվում է միջէթնիկական ամուսնության մեջ, ինչը երկու անգամ ավելի է չինացի տղամարդկանցից (15 %):

Տեղաբաշխում 

Երկրի բոլոր էթնիկ խմբերի մեջ չինական բնակչությունը ամենաապակենտրոնացվածն է։ Նույն պահին՝ երկրի մեծ քաղաքներում կան զբոսաշրջիկների կողմից շատ սիրված չայնա-թաուններ։ Սակայն, սովորաբար նրանցում ապրում է չինական սփյուռքի փոքր մասը։ Ամենամեծ չայնա-թաունները տեղակայված են Լոնդոն, Բիրմինգհեմ, Մանչեսթեր և Լիվերպուլ քաղաքներում։ Չինական բնակչության թվաքանակով ամենամեծ քաղաքները (2005).

 Լոնդոն՝ 107 հազար մարդ (1,4 %)
 Մանչեսթեր՝ 10 800 (2,3 %)
 Բիրմինգհեմ՝ 10 700 (1,1 %)
 Լիվերպուլ՝ 6 800 (1,5 %)
 Շեֆիլդ՝ 5 100 (1 %)
 Օքսֆորդ՝ 4 200 (2,9 %)
 Քեմբրիջ՝ 3 600 (3,1 %)
 Նյուքասլ ափոն Թայն՝ 3 100 (1,1 %)
 Էդինբուրգ՝ 2635 (0,92 %)

Տես նաև 
 Չինական սփյուռք

Ծանոթագրություններ

Արտաքին հղումներ 
 British Chinese Society

Էթնիկ խմբեր
Էթնիկ խմբեր ըստ լեզվաընտանիքի
Էթնիկ խմբեր ըստ պատմական երկրի
Մեծ Բրիտանիա
Մեծ Բրիտանիայի ազգեր
Մեծ Բրիտանիայի բնակչություն
Չինացիներ